مولانا حسین احمد مدنی - وکیپیڈیا

# مولانا حسین احمد مدنی

### وکیپیڈیا سے

شیخ الاسلام ۔ اتر پردیش ’’بھارت‘‘ کے ضلع اناؤ کے ایک گاؤں میں پیدا ہوئے۔آپ کا آبائی وطن موضع الہ داد پور ٹانڈہ ضلع فیض آباد (یوپی) ہے۔ ابتدائی تعلیم دیوبند میں پائی اور حضرت مولانا محمود حسن شیخ الہند سے کسب فیض کیا۔ حضرت شیخ الہند کی صحبت میں آپ کے دل میں حب الوطن کے جذبات پیدا ہوئے ۔ اور آپ سیاسیات میں حصہ لینے لگے۔ 1913ء کے اواخر میں حجاز تشریف لے گئے اور مدینہ منورہ کے دارالحدیث میں تعلیم دینے لگے۔ 1914ء میں پہلی جنگ عظیم چھڑی تو دیگرمسلمان رہنماؤں کے ساتھ آپ نے بھی ترکوں کے حق میں آواز اٹھائی ۔ ان دنوں شیخ الہند بھی مدینہ ہی میں تھے۔ شریف مکہ نے دونوں حضرات کو انگریزوں کے سپرد کردیا۔ جنھوں نے انھیں مالٹا بھیج دیا۔ جنگ کے بعد آپ کو رہائی نصیب ہوئی۔ اس کے بعد 1921ء میں تحریک خلافت اور ترک مولات کے سلسلے میں آپ پر مقدمہ چلااور تین سال کی سزا ہوئی۔ قید کاٹنے کے بعد آپ درس و تدریس میں مشغول ہوگئے۔ اور سیاسی سرگرمیوں میں بھی حصہ لیتے رہے۔ حضرت مولانا ایک بہت بڑے عالم تھے۔ مولانا محمود حسن کے بعد آپکو شیخ الہند کا خطاب دیا گیا آپ دارالعلوم دیوبند کے اعزازی صدر تھے۔ آپ کے شاگردوں اور معتقدوں کی تعداد لاکھوں تک پہنچتی ہے۔

Retrieved from "http://ur.wikipedia.org../../../%D9%85/%D9%88/%D9%84/%D9%85%D9%88%D9%84%D8%A7%D9%86%D8%A7_%D8%AD%D8%B3%DB%8C%D9%86_%D8%A7%D8%AD%D9%85%D8%AF_%D9%85%D8%AF%D9%86%DB%8C.html"

زمرہ جات: سوانح حیات | علما | مسلم شخصیات

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- English